വടകര ജില്ലാ ആശുപത്രിയില് നിന്നും കോവിഡ് മരണങ്ങള് പരിശോധിക്കാം വടകര: വടകര ജില്ലാ ആശുപത്രിയില് നിന്നും ഇനി കോവിഡ് മരണങ്ങള് സ്ഥിതീകരിക്കാം. മരണമടയുന്നവരുടെ കൊവിഡ് പരിശോധന നടത്താനുള്ള സൗകര്യം വടകര ജില്ലാ ആശുപത്രിക്ക് ലഭിച്ചതായി കെ.കെ രമ എം.എല്.എ. അറിയിച്ചു.. വടകര ഗവ: ആശുപത്രി ഒരു ജില്ലാ ആശുപത്രിയായിട്ടും മരണപ്പെട്ടവരുടെ കോവിഡ് ടെസ്റ്റ് നടത്തുന്നതിനുള്ള സൗകര്യമില്ലാത്തതിനാല്, സ്രവമെടുത്തു കോഴിക്കോട് കൊണ്ടുപോയി ടെസ്റ്റ് റിസള്ട്ട് വരുന്നതുവരെ മൃതദേഹവുമായി കാത്തിരിക്കേണ്ട ദുരവസ്ഥയായിരുന്നു. കോവിഡ് മരണങ്ങള് പരിശോധിക്കാന് വടകരയില് സൗകര്യമൊരുക്കണമെന്ന് നിരവധി സംഘടനകള് ആവശ്യം ഉന്നയിച്ചിരുന്നു. ഇതിന്റെ അടിസ്ഥാനത്തില് വടകര ടി.ബി യില് ചേര്ന്ന ഉന്നതതല യോഗത്തില് പ്രശ്നം അജണ്ടയായി വച്ച് ചര്ച്ച നടത്തിയിരുന്നു. ഇതിന്റെ ഭാഗമായാണ് ഐ.സി.എം.ആര് സി.ബി നാറ്റ് പരിശോധന വടകര ജില്ലാ ആശുപത്രിയില് നടത്താന് തീരുമാനിച്ചത്. അപകട മരണങ്ങളും പെട്ടെന്നുണ്ടാകുന്ന മരണങ്ങളിലും മൃതദേഹവുമായി മണിക്കൂറുകള് കാത്തുനില്ക്കേണ്ടി വരുന്ന ബന്ധുക്കളുടെ അവസ്ഥ പരിതാപകരമാണ്. വിഷയത്തില് ഒപ്പം നിന്ന ഡി.എം.ഒ, എന്.എച്ച്.എം പ്രതിനിധി, ആശുപത്രി സൂപ്രണ്ട്, സന്നദ്ധ സംഘടനകള് എന്നിവരുടെ ഇടപെടലാണ് വേഗത്തില് തീരുമാനമുണ്ടാകാനുള്ള കാരണമെന്നും എം.എല്.എ അറിയിച്ചു. വടകരയില് സി.ബി നാറ്റ് ടെസ്റ്റ്് ചെയ്യാനുളള സൗകര്യം ലഭിച്ച വിവരം എംഎല്എ ഔദ്യോഗിക എഫ് ബി പേജിലൂടെ പങ്ക് വെച്ചു. Spread the love